Nyt håb for naboerne til DSB?s omstridte rengøringsplads i Nørresundby. Aalborg Kommune har nu besluttet at der skal laves en miljøundersøgelse på stedet. Naboerne er skeptiske.

For to år siden lavede DSB en rengøringsplads på sidesporet ved lindholm station. Siden har naboerne kæmpet i mod, fordi de er kraftigt generet af tog, der står og brummer fra seks morgen til ti aften. Indtil nu er der ikke sket meget, men nu vil Aalborg kommune have lavet en VVMundersøgelse( = Virksomhed Virkning på Miljøet). Naboerne er glade men skeptiske. -Det er ganske udmærket, men der er en hage ved det og det er at DSB kan klage videre, siger nabo Morten Kjær Hansen. DSB har fire uger til at klage over kommunens VVM planer og så er det op til naturklagenævnet at afgøre om den skal laves. Det kan ifølge kommunen tage op til tre år!